Diari Oficial de la Generalitat Valenciana


Sumari del DOGV 9485, del 07-12-2022 (2022/11963)

RESOLUCIÓ de 28 de novembre de 2022, de la Vicepresidència i Conselleria d'Igualtat i Polítiques Inclusives, per la qual es concedeixen subvencions per al desenvolupament de programes que fomenten la igualtat entre dones i homes i/o l'associacionisme de dones, a la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9485

Data del DOGV
:   07-12-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/11293


Data del document
:   28-11-2022

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 28 de novembre de 2022, de la Vicepresidència i Conselleria d'Igualtat i Polítiques Inclusives, per la qual es concedeixen subvencions per al desenvolupament de programes que fomenten la igualtat entre dones i homes i/o l'associacionisme de dones, a la Comunitat Valenciana. [2022/11274]  
Mitjançant la Resolució de 30 de desembre de 2021 (DOGV 9261, 21.01.2022), de la Vicepresidència i Conselleria d'Igualtat i Polítiques Inclusives, es van convocar ajudes, dirigides a entitats sense ànim de lucre, per al desenvolupament de programes que fomenten la igualtat entre dones i homes i/o l'associacionisme de dones, a la Comunitat Valenciana per a l'exercici 2022.  
La comissió de valoració, constituïda de conformitat amb el que s'estableix en l'article 7 de l'Ordre 14/2016, de 5 de juliol, de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores que regiran el procediment de concessió d'ajudes econòmiques destinades a entitats sense ànim de lucre per al desenvolupament de programes que fomenten la igualtat entre dones i homes i/o l'associacionisme de dones, a la Comunitat Valenciana, es va reunir el dia 15 de juny de 2022 i va elevar una proposta de resolució a la directora general de conformitat amb el contingut de l'acta subscrita per totes les persones integrants de la comissió.  
L'article 7.3 de les bases reguladores d'aquestes subvencions delega en la persona titular de la direcció general amb competències en dones i igualtat de gènere la resolució de les sol·licituds presentades; per això, fent ús de la facultat conferida, resolc:  
  
Primer  
Acceptar la proposta de resolució de la comissió d'avaluació en els seus termes.  
  
Segon  
1. Sol·licituds objecte de desistiment.  
Considerar objecte de desistiment, per no haver atés el requeriment d'esmena dins del termini i en la forma escaient, les sol·licituds de les entitats que s'indiquen a continuació:  
  
Expedient NIF Entitat  
BSASOC/2022/31/03 K58159076 CLUB DEPORTIVO PLAYAS DE  
CAMPELLO  
BSASOC/2022/26/12 X93591999 GRUP DE DONES L'ASSUMPCIÓ DE SORITA  
BSASOC/2022/31/46 V45884212 ALIADES PER LA IGUALTAT  
BSASOC/2022/32/46 C93526385 ASOCIACIÓN SUBLIME RESISTENCIA SOCIAL Y ACTIVISTA  
BSASOC/2022/33/46 Y01358506 ASOCIACIÓN SUBLIME RESISTENCIA SOCIAL  
BSASOC/2022/40/46 K97696975 GENT PER LA IGUALTAT DE CATADAU  
BSASOC/2022/50/46 W26166041 ANDRÒMINES GESTIÓ CULTURAL  
BSASOC/2022/54/46 D75422161 ASOCIACIÓN MUJERES PROFESIONALES EMPRESARIAS  
  
  
  
2. Sol·licituds denegades.  
Denegar els expedients que s'indiquen a continuació pels motius que s'indiquen:  
a) Les entitats no tenen entre els seus fins la promoció i foment de la igualtat d'oportunitats entre dones i homes.  
  
Expedient NIF Entitat  
BSASOC/2022/21/46 M02710636 FUNDACIÓN DE ESTUDIOS BURSÁTILES Y FINANCIEROS  
BSASOC/2022/32/12 L56489886 CASDA. ASOCIACIÓN CIUDADANA CONTRA EL SIDA  
BSASOC/2022/36/12 M21341829 ASOCIACIÓN DE DAÑO CEREBRAL ADQUIRIDO Y ESCLEROSIS MÚLTIPLE  
  
  
b) Els expedients que s'indiquen a continuació són duplicats d'altres expedients que han sigut valorats:  
  
Expedient NIF Entitat  
BSASOC/2022/28/03 V40269355 ASOCIACIÓN AMA MADE IN CIELO  
BSASOC/2022/42/03 G29032885 L-VJTWYJZ  
BSASOC/2022/11/46 B94792450 AEUTTTJ-QY  
BSASOC/2022/25/12 Q41322848 ASSOCIACIÓ GRUP DE DONES DE LA MATA  
  
  
c) Els projectes de les entitats que s'indiquen a continuació no han arribat a la puntuació mínima exigida en el punt resolutiu 10.4 de la convocatòria, 55 punts:  
  
  
3. Projectes subvencionats:  
Concedir una subvenció a les entitats que s'indiquen a continuació, amb càrrec al programa 323.10, Foment de la igualtat i de l'associacionisme de dones, distribuint entre aquestes el pressupost disponible que puja a 455.000 euros, d'acord amb les següents consignacions pressupostàries: 400.000 euros de la línia de subvenció S5150000, 30.000 euros de la línia S1161000(PPC), i 25.000 euros de la línia S1162000(PPC) existents al capítol IV, partida pressupostària 16.02.01, programa 323.10, Igualtat de gènere, de la Llei 8/2021, de 30 de desembre, de pressupostos de la Generalitat per a l'exercici 2022 (DOGV 9247, 31.12.2021).  
  
  
Tercer  
De conformitat amb la normativa vigent per a l'exercici 2022, el règim de pagaments de les ajudes regulades en la convocatòria serà el d'aquells que van dirigits al finançament de programes d'actuació i activitats de serveis socials especialitzats, inclosos els programes dirigits a la promoció d'igualtat d'oportunitats entre dones i homes, recollits en l'article 44.1.d 2n de la Llei 8/2021, de 30 de desembre, de pressupostos de la Generalitat per a l'exercici 2022 (DOGV 9247, 31.12.2021), que estableix els supòsits d'excepció al règim general de lliuraments. A aquest efecte, una vegada concedida l'ajuda, podrà lliurar-se immediatament fins al 100 per cent del seu import.  
  
  
Quart  
L'entitat beneficiària està obligada, com estableixen les bases reguladores, a fer constar en les publicacions i material de difusió del programa la col·laboració de la Vicepresidència i Conselleria d'Igualtat i Polítiques Inclusives. Amb la finalitat d'assegurar el correcte ús dels logotips oficials, haurà de sol·licitar prèviament l'oportuna autorització.  
  
  
Cinqué  
L'entitat beneficiària haurà de realitzar l'activitat que fonamenta la concessió de la subvenció, de conformitat amb les bases reguladores i amb la convocatòria, com a màxim fins al 31 de desembre de 2022.  
  
  
Sisé  
1. Les entitats beneficiàries presentaran la justificació del projecte subvencionat davant de la direcció territorial que va resultar competent per a la instrucció.  
2. El compte justificatiu de la despesa total haurà de presentar-se, com a data màxima, el 31 de gener de 2023. Transcorregut el termini assenyalat per a la presentació de la documentació sense que aquesta s'haja realitzat, es deixarà sense efecte el dret a l'ajuda concedida, amb la resolució prèvia degudament notificada a l'entitat basada en tal incompliment.  
  
Contra aquesta resolució, que posa fi a la via administrativa, es podrà interposar potestativament un recurs de reposició davant de la consellera d'Igualtat i Polítiques Inclusives en el termini d'un mes, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé podrà interposar-se directament un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos a comptar des de l'endemà de ser publicada, de conformitat amb el que es disposa en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa; tot això, sense perjudici que puga interposar-se qualsevol altre que s'estime procedent.  
  
València, 28 de novembre de 2022.- La directora general de l'Institut Valencià de les Dones (p. d. Resolució de 30.12.2021): Maria Such i Palomares.